CELEX: 62013CN0376
Language: sl
Date: 2013-07-02 00:00:00
Title: Zadeva C-376/13: Tožba, vložena 2. julija 2013 – Evropska komisija proti Republiki Bolgariji

31.8.2013   
            
            
               SL
            
            
               Uradni list Evropske unije
            
            
               C 252/23
            
         Tožba, vložena 2. julija 2013 – Evropska komisija proti Republiki Bolgariji
   (Zadeva C-376/13)
   2013/C 252/39
   Jezik postopka: bolgarščina
   
      Stranki
   
   
      Tožeča stranka: Evropska komisija (zastopniki: G. Braun, G. Koleva, L. Malferrari)
   
      Tožena stranka: Republika Bolgarija
   
      Predlogi tožeče stranke
   
   Evropska komisija Sodišču predlaga, naj:
   
               —
            
            
               ugotovi, da Republika Bolgarija ni izpolnila obveznosti iz člena 2(1) Direktive o konkurenci s tem, da je na podlagi člena 5a(1) in (2) prehodnih in končnih odločb ZES (zakon o elektronskih komunikacijah) število podjetij, katerim je mogoče dodeliti radijske frekvence za digitalno prizemno oddajanje in katerim se dodeli dovoljenje za opravljanje ustreznih elektronskih komunikacijskih storitev, omejeno na dva (medtem ko bi za to potencialno v poštev prišlo do pet podjetij);
            
         
               —
            
            
               ugotovi, da Republika Bolgarija ni izpolnila obveznosti iz členov 2(2) in 4(2) Direktive o konkurenci, člena 7(3) Direktive o odobritvi ter člena 9(1) Okvirne direktive s tem, da je na podlagi člena 47a(1) in (2) ter člena 48(3) ZES podjetjem, ki ponujajo televizijske vsebine in katerih programi se ne oddajajo v Bolgariji, kakor tudi z njimi povezanim osebam, prepovedano sodelovanje v postopku za oddajo naročila radijskih frekvenc za digitalno prizemno oddajanje in opravljanje ustreznih [storitev];
            
         
               —
            
            
               ugotovi, da Republika Bolgarija ni izpolnila obveznosti iz členov 2(2) in 4(2) Direktive o konkurenci, člena 7(3) Direktive o odobritvi ter člena 9(1) Okvirne direktive s tem, da je na podlagi člena 48(5) ZES imetnikom radijskih frekvenc za digitalno prizemno oddajanje prepovedano vzpostaviti elektronske komunikacijske storitve za oddajanje radijskih in televizijskih programov;
            
         
               —
            
            
               Republiki Bolgariji naloži plačilo stroškov.
            
         
      Tožbeni razlogi in bistvene trditve
   
   Evropska komisija trdi, da Republika Bolgarija ni izpolnila obveznosti iz členov 2(1) in (2) ter 4(2) Direktive Komisije 2002/77/ES (1) z dne 16. septembra 2002 o konkurenci na trgih za elektronska komunikacijska omrežja in storitve („Direktiva o konkurenci“), člena 7(3) Direktive 2002/20/ES (2) Evropskega parlamenta in Sveta z dne 7. marca 2002 o odobritvi elektronskih komunikacijskih omrežij in storitev („Direktiva o odobritvi“) ter člena 9(1) Direktive Evropskega parlamenta in Sveta 2002/21/ES (3) z dne 7. marca 2002 o skupnem regulativnem okviru za elektronska komunikacijska omrežja in storitve (Okvirna direktiva).
   
               —
            
            
               Republika Bolgarija ni izpolnila obveznosti iz člena 2(1) Direktive o konkurenci, v skladu s katero države članice ne smejo podeliti ali ohraniti v veljavi izključnih ali posebnih pravic za vzpostavitev in/ali zagotavljanje elektronskih komunikacijskih omrežij ali za zagotavljanje javno dostopnih elektronskih komunikacijskih storitev. Republika Bolgarija je po mnenju Komisije z zakonom število podjetij, katerim je odobrena uporaba radijskih frekvenc za digitalno prizemno oddajanje, ter na njenem ozemlju opravljajo storitve kot multipleks ponudniki, omejila na dve podjetji (medtem ko bi potencialno prišlo v poštev pet podjetij). To naj bi bilo izvedeno na podlagi neprimernih in neobjektivnih meril. Na ta način naj bi Republika Bolgarija ustvarila posebne pravice za opravljanje teh elektronskih komunikacijskih storitev.
            
         
               —
            
            
               Republika Bolgarija ni izpolnila obveznosti iz členov 2(2) in 4(2) Direktive o konkurenci ter člena 9(1) Okvirne direktive, v skladu s katerimi se take radijske frekvence razporedijo in dodelijo na podlagi objektivnih, preglednih, nediskriminacijskih in sorazmernih meril. Republika Bolgarija naj bi določila merila za sodelovanje v postopku oddaje javnega naročila digitalnega prizemnega razširjanja, ki niso bila sorazmerna; z določitvijo meril za dodelitev radijskih frekvenc za digitalno prizemno oddajanje, ki niso bila primerna in bi tako od sodelovanja lahko odvrnila veliko število podjetij, zato Republika Bolgarija ni izpolnila obveznosti iz člena 2(2) Direktive o konkurenci, da se vsakemu podjetju zagotovi pravica do opravljanja elektronskih komunikacijskih storitev.
            
         
      (1)  UL, posebna izdaja v slovenščini, poglavje 8, zvezek 2, str. 178.
   
      (2)  UL, posebna izdaja v slovenščini, poglavje 13, zvezek 29, str. 337.
   
      (3)  UL, posebna izdaja v slovenščini, poglavje 13, zvezek 29, str. 349.